દિવાળીના તહેવારો શરૂ થઇ ગયા છે. અમદાવાદ સહિત દેશભરમાં લોકોએ દિવાળીની છેલ્લી ઘડીની ખરીદી કરી લીધી છે. પગાર, બોનસ અને ઉપાડના રૂપિયા બેંકોમાં જમા થઇ ગયા છે. જે રૂપિયા પોતાના ખિસ્સામાં લાવવા માટે લોકોએ બેંકોમાં લાઇનો લગાવી દીધી હતી. સાથે સાથે ATMમાંથી પણ રૂપિયા ઉપાડવા માટે લોકો ATMની બહાર કતારોમાં ઊભા રહેલા જોવા મળતા હતા. છેલ્લા બે દિવસથી શહેરના મોટા ભાગના ATMમાં રૂપિયા નહિ હોવાની ફરિયાદો શરૂ થઇ ગઇ છે. બીજી તરફ બેંકો દ્વારા વારંવાર ATMમાં રૂપિયા રીફીલ કરવાની કામગીરી પૂરજોશમાં શરૂ કરાઇ હતી. બે દિવસની રજાઓમાં બેંકો બંધ રહેવાની હોવાથી લોકોએ પોતાના ઇએમઆઇ કે અન્ય લોનના હપતા પણ જમા કરાવવા માટે પડા પડી કરી હતી. .